CELEX: 32014D0705(02)
Language: hu
Date: 2014-04-18 00:00:00
Title: Az Europol igazgatótanácsának határozata ( 2014. április 18. ) az Europol-alkalmazottaknak kifizetett bérekre és egyéb javadalmazásokra vonatkozó, Europol által fizetett adók tekintetében az Europol által rögzített feltételek és eljárások ügyében hozott 1999. november 16-i Europol igazgatótanácsi határozat módosításáról

5.7.2014   
            
            
               HU
            
            
               Az Európai Unió Hivatalos Lapja
            
            
               C 211/10
            
         AZ EUROPOL IGAZGATÓTANÁCSÁNAK HATÁROZATA
   (2014. április 18.)
   az Europol-alkalmazottaknak kifizetett bérekre és egyéb javadalmazásokra vonatkozó, Europol által fizetett adók tekintetében az Europol által rögzített feltételek és eljárások ügyében hozott 1999. november 16-i Europol igazgatótanácsi határozat módosításáról
   (2014/C 211/05)
   AZ EUROPOL IGAZGATÓTANÁCSA,
   tekintettel az Európai Rendőrségi Hivatal (Europol) létrehozásáról szóló 2009. április 6-i tanácsi határozatra (1) (a továbbiakban: az „Europol-határozat”) és különösen annak 57. cikke (5) bekezdésére, 62. és 63. cikkére,
   tekintettel az Európai Unió Szerződésének K.3. cikke és az Europol-egyezmény 41. cikkének (3) bekezdése alapján összeállított, az Europol, a hozzá tartozó szervek tagjai, aligazgatók és alkalmazottak kiváltságaira és mentességeire vonatkozó jegyzőkönyvre (2) és különösen annak 10. cikkére,
   tekintettel az Europol-alkalmazottaknak kifizetett bérekre és egyéb javadalmazásokra vonatkozó, Europol által fizetett adók tekintetében az Europol által rögzített feltételek és eljárások ügyében hozott 1999. november 16-i igazgatótanácsi határozatra (3),
   tekintettel az igazgatótanács 2010. október 14-i, az 1999. november 16-i Europol igazgatótanácsi határozat módosításáról szóló határozatára, amelynek tárgya megállapodás az Europol által alkalmazott feltételek és eljárások ügyében, átvéve az Europol alkalmazottaknak kifizetett bérekre és egyéb javadalmazásokra vonatkozó, Europol által fizetett adók tekintetében hozott igazgatótanácsi határozat mellékletében említett összegeket (a továbbiakban: az „igazgatótanácsi határozat”) (4),
   mivel:
   
               (1)
            
            
               az Europol-határozat 57. cikkének (5) bekezdése szerint a személyzet azon tagjaira, akiket nem az Europol-határozat 57. cikkének (2) bekezdésével összhangban vesznek fel, továbbra is az Europol személyzeti szabályzata (5) és más vonatkozó jogi eszközök alkalmazandók.
            
         
               (2)
            
            
               Az Europol-határozat 57. cikkének (5) bekezdése arról rendelkezik, hogy az Europol személyzeti szabályzatának 5. fejezetétől eltérően az Europol személyzetére a javadalmazások éves kiigazítására vonatkozóan a Tanács által az Európai Közösségek tisztviselőinek személyzeti szabályzata (6) 65. cikkével összhangban meghatározott százalékot kell alkalmazni.
            
         
               (3)
            
            
               A díjazásoknak az Europol-határozat 57. cikke (5) bekezdésében meghatározott éves kiigazítását az Europol visszamenőleges hatállyal, 2009. július 1-jétől kezdve hajtotta végre (7),1296/2009/EU tanácsi rendeletet módosító 1190/2010/EU tanácsi rendeletben meghatározott számadatokkal összhangban (8).
            
         
               (4)
            
            
               Az Europol-határozat 57. cikkének (5) bekezdése nem vonatkozik az Europol személyzeti szabályzatának hatálya alá tartozó Europol-alkalmazottaknak kifizetett bérekre és egyéb javadalmazásokra vonatkozó, Europol által fizetett adókra.
            
         
               (5)
            
            
               Az Europol személyzeti szabályzatának hatálya alá tartozó Europol-alkalmazottakra vonatkozó adót az Europol-határozat 57. cikkének (5) bekezdése szerint alkalmazott díjazás-kiigazításnak megfelelően módosítani kell,
            
         A KÖVETKEZŐKÉPPEN HATÁROZOTT:
   1. cikk
   2009. július 1-i hatállyal:
   
               —
            
            
               Az Europol igazgatótanácsa 1999. november 16-i határozatának mellékletében található 4. cikk első mondatában feltüntetett összeg 121,33 EUR-ra módosul.
            
         
               —
            
            
               Az igazgatótanács 1999. november 16-i határozatának mellékletében szereplő 4. cikkben található táblázat euróban megadott értékei a következőképpen módosulnak:
               
                           —
                        
                        
                           8 % a 121,33 EUR és 2 137,14 EUR közötti összegeknél
                        
                     
                           —
                        
                        
                           10 % a 2 137,15 EUR és 2 943,59 EUR közötti összegeknél
                        
                     
                           —
                        
                        
                           12,5 % a 2 943,60 EUR és 3 373,50 EUR közötti összegeknél
                        
                     
                           —
                        
                        
                           15 % a 3 373,51 EUR és 3 831,12 EUR közötti összegeknél
                        
                     
                           —
                        
                        
                           17,5 % a 3 831,13 EUR és 4 261,07 EUR közötti összegeknél
                        
                     
                           —
                        
                        
                           20 % a 4 261,08 EUR és 4 677,81 EUR közötti összegeknél
                        
                     
                           —
                        
                        
                           22,5 % a 4 677,82 EUR és 5 107,74 EUR közötti összegeknél
                        
                     
                           —
                        
                        
                           25 % az 5 107,75 EUR és 5 524,49 EUR közötti összegeknél
                        
                     
                           —
                        
                        
                           27,5 % az 5 524,50 EUR és 5 954,41 EUR közötti összegeknél
                        
                     
                           —
                        
                        
                           30 % az 5 954,42 EUR és 6 371,16 EUR közötti összegeknél
                        
                     
                           —
                        
                        
                           32,5 % a 6 371,17 EUR és 6 801,09 EUR közötti összegeknél
                        
                     
                           —
                        
                        
                           35 % a 6 801,10 EUR és 7 218,49 EUR közötti összegeknél
                        
                     
                           —
                        
                        
                           40 % a 7 218,50 EUR és 7 648,45 EUR közötti összegeknél
                        
                     
                           —
                        
                        
                           45 % a 7 648,46 EUR feletti összegeknél.
                        
                     
         2. cikk
   Az 1999. november 16-i Europol igazgatótanácsi határozatot módosító 2010. október 14-i Europol igazgatótanácsi határozat 1. cikke és melléklete ezennel hatályát veszti.
   3. cikk
   Ezt a határozatot az Európai Unió Hivatalos Lapjában ki kell hirdetni.
   4. cikk
   Ez a határozat az igazgatótanács általi elfogadását követő napon lép hatályba.
   
      Kelt Hágában, 2014. április 18-án.
      
         
            
         John O’MAHONEY
         
            az igazgatótanács elnöke
         
      
   
   
      (1)  HL L 121., 2009.5.15., 37. o.
   
   
      (2)  HL C 221., 1997.7.19., 2. o.
   
   
      (3)  HL C 65., 2001.2.28., 6. o.
   
   
      (4)  HL C 37., 2011.2.5., 8. o.
   
   
      (5)  Az Europol alkalmazottai személyzeti szabályzatának megállapításáról szóló, 1998. december 3-i tanácsi jogi aktus (HL C 26., 1999.1.30., 23. o.).
   
      (6)  A Tanács 259/68/EGK, Euratom, ESZAK rendelete (HL L 56., 1968.3.4., 1. o.).
   
      (7)  Közlemény az Europol személyzeti szabályzatának hatálya alá tartozó Europol-alkalmazottakra vonatkozó alapbérek és juttatások a tanácsi határozat 57. cikkének (5) bekezdése szerinti, 2009. július 1-jétől és 2010. július 1-jétől kezdődő hatállyal történő kiigazításáról (Lásd e Hivatalos Lap xx. oldalát.)
   
      (8)  A Tanács 2010. december 13-i 1190/2010/EU, Euratom rendelete az Európai Unió tisztviselői és egyéb alkalmazottai díjazásának és nyugdíjának, valamint az azokra alkalmazott korrekciós együtthatóknak 2009. július 1-jétől kezdődő hatállyal történő kiigazításáról szóló 1296/2009/EU, Euratom rendelet módosításáról (HL L 333., 2010.12.17., 1. o.).